### 7.      Orientering om resultater af PCB undersøgelser i kommunale bygninger - 2017

**Åbent**

Sagsnr.: 326-2014-107728     J.nr.: 82.00.00           Dokumentnr.:
326-2018-47532

**Sagstype**

Orientering.

**Resume og sagens baggrund**

På baggrund af en forudgående screening af risikoen for PCB
i kommunale bygninger har Kommunalbestyrelsen den 29. april 2015 truffet beslutning
om at igangsætte nærmere undersøgelser af et afgrænset antal bygninger. De
første 30 bygninger er blevet undersøgt i 2015-2016 og de næste 14 i 2017. Resultaterne
af PCB-undersøgelserne i 2017 i de udtagne bygninger foreligger nu. Det viser
sig, at ingen af bygningerne har problemer med PCB i indendørsluften.

**Indstillinger**

Chefen for Vej, Ejendom og Affald indstiller, at
orienteringen tages til efterretning.

**Behandling**

Teknik- og Miljøudvalget.

**Sagsfremstilling**

Den 29. april 2015 har Kommunalbestyrelsen truffet beslutning
om at igangsætte undersøgelser for PCB i indendørsluften i en række kommunale
bygninger. I dagsordenpunktet af den 29. april 2015 er det beskrevet i hvilken
prioriteret rækkefølge, bygningerne bliver undersøgt for PCB. Overordnet set er
prioriteringen foretaget på baggrund af en screening for PCB-risiko, nutidig og
fremtidig anvendelse samt vedligeholdelsestilstand af de enkelte bygninger.
Screeningen for PCB-risiko er opdelt i fire kategorier:

1. Høj: 50-100 %
risiko

2. Mellem: 26-49 %
risiko

3. Lav: 0-25 % risiko

4. Ingen: 0 % risiko

I 2015-2016 er de første 30 bygninger med høj PCB-risiko
(pulje I) blevet undersøgt for PCB. Resultater af disse undersøgelser er
Kommunalbestyrelsen blevet orienteret om den 25. maj 2016 og Teknik- og
Miljøudvalget den 10. november 2016.

I 2017 er de sidste 14 bygninger med høj PCB-risiko (pulje
II) blevet undersøgt for PCB i indendørsluften. Undersøgelserne er foretaget
ved luftmålinger af Laus Eriksen. Bygningernes anvendelse er blandt andet
fordelt mellem sportshaller, klubhuse, administration, værested for psykiatrien
og kiosk.

*Resultater af PCB-luftmålinger i 2017*

Resultaterne af PCB-luftmålinger i de 14 bygninger i 2017
viser, at en enkelt bygning har den højeste måling på 55 ngPCB/m3.
De fleste af bygninger er under 30 ngPCB/m3, hvis PCB
overhovedet har været målbart.

Sundhedsstyrelsen (SST) har en anbefalet grænseværdi på 300
ngPBC/m3 for tage aktion på at finde løsninger, der
reducerer PCB-niveauet. SST vurderer, at PCB i indendørsluften under 300 ngPBC/m3
ikke medfører en betydende, forøget helbredsrisiko.

De målte PCB-værdier i indendørsluften under 55 og 30 ngPBC/m3
ligger væsentlig under SST grænseværdi på de 300 ngPBC/m3.
Dermed er der ingen PCB-problemer i de 14 bygninger, der er blevet undersøgt i
2017.

*Orientering til bygningernes brugere*

Der er sendt orientering ud til bygningernes brugere om
resultater af PCB-undersøgelsen i 2017.

*Næste pulje*

30 bygninger, alle med mellemrisiko for PCB (pulje III),
bliver undersøgt ved luftmålinger for PCB i indendørsluften i løbet af sommeren
2018. Hvis resultaterne af sommermålingerne viser, at der er et PCB-problem,
vil der igen blive målt for PCB i løbet af vinteren 2018-2019. Dette skyldes,
at der kræves en vinter- og en sommermåling for at fastslå det mest korrekte
årsbasisniveau af PCB i indendørsluft. PCB-niveauet vil typisk ligge højere i
de varme perioder. Derfor vil sommermålingerne være afgørende for det videre
forløb.

**Økonomiske konsekvenser**

Ingen.